**Obyektda joriy ta'mirlash ishlarini bajarishga tuzilgan**

**\_\_\_\_\_\_\_\_\_\_\_-sonli**

**PUDRAT SHARTNOMASI**

 **Toshkent shahri. 2022 yil "\_\_\_\_" iyul**

Keyingi o‘rinlarda “Buyurtmachi” deb yuritiladigan “Toshkent shahri mintaqaviy yo‘llarga buyurtmachi xizmati” DUK nomidan Ustav asosida ish yurituvchi direktor **O.Abdunazarov** bir tomondan va **\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_** (keyingi o‘rinlarda “pudratchi”) nomidan Ustav asosida ish yurituvchi direktor **\_\_\_\_\_\_\_\_\_\_\_\_\_\_\_\_\_\_\_\_\_\_\_** ikkinchi tomondan, O’zbekiston Respublikasi Vazirlar Mahkamasining 2021 yil 19 noyabrdagi 702 sonli qarori bo’yicha byudjet mablag’lari hisobidan **\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_** ishlarini bajarishga doir amaldagi O‘zbekiston Respublikasining 2021 yil 22 apreldagi “Davlat xaridlari to‘g‘risidagi”gi 684-sonli qonuniga asosan <https://xarid.uzex.uz> maxsus axborot portali orqali (Lot raqami **\_\_\_\_\_\_**) e’lon qilingan va “Toshkent shahri mintaqaviy yo‘llarga buyurtmachi xizmati” DUK xarid komissiyasining 2022 yil \_\_\_\_\_\_ iyundagi bayonnomasiga asosan quyidagi shartnomani tuzdilar.

**I. TA'RIFLAR**

1.1. Mazkur shartnomada quyidagi ta'riflar qo‘llaniladi:

**ijro hujjatlari** - naturada bajarilgan ishlar yoki ishlarni bajarish uchun ma’sul bo‘lgan shaxslar tomonidan ularga kiritilgan o‘zgarishlarning ushbu ishchi chizmalarga muvofiqligi to‘g‘risidagi yozuvlar bilan birgalikda obyekt joriy ta'miriga ishchi chizmalar turkumi, sertifikatlar, texnik pasportlar va o‘rnatilgan asbob-uskunalarning sifatini va ishlarni bajarishda qo‘llanilgan materiallar, konstruksiyalar va detallarning sifatini tasdiqlovchi boshqa hujjatlar, berkitiladigan ishlar tasdiqlanganligi to‘g‘risidagi dalolatnomalar, ayrim ma’suliyatli konstruksiyalar oraliq davrda qabul qilinishi to‘g‘risidagi dalolatnomalar, montaj qilingan asbob-uskunalarning yakka tartibdagi sinovi to‘g‘risidagi dalolatnomalar, qurilish-montaj ishlarini bajarilishini yuritish daftarlari hamda qurilish normalari va qoidalarida nazarda tutilgan boshqa hujjatlar;

**qurilish maydoni** - mazkur shartnoma (kontrakt) doirasida barcha ishlarni bajarish davrida dalolatnoma bo‘yicha “Buyurtmachi” tomonidan “Pudratchi”ga ajratilgan yer uchastkasi. Obyektning qurilish maydoni chegarasi ajratib qo‘yiladi yoki bosh rejaga muvofiq belgilanadigan boshqa belgilar bilan belgilab qo‘yiladi;

**vaqtinchalik inshootlar** – “Pudratchi” tomonidan qurilish maydonida o‘rnatiladigan va ishlarni bajarish uchun zarur bo‘lgan har qanday tipdagi vaqtinchalik binolar va inshootlar;

**berkitiladigan ishlar** - sifati va aniqligini keyingi ishlar bajarilgandan keyin aniqlash mumkin bo‘lmagan keyinchalik bajariladigan ishlar va konstruksiyalar bilan berkitiladigan ishlar;

**shartnoma narhini bo‘lib chiqish** - ishlarning har bir bosqichi va/yoki turlari qiymatini aniq belgilagan holda shartnoma bo‘yicha obyektning umumiy qiymatini bosqichlarga taqsimlash.

**II. SHARTNOMA PREDMETI**

2.1.“Pudratchi” mazkur shartnoma bo‘yicha obyektda joriy ta'mirlash ishlarini loyiha-smeta hujjatlarida ko‘zda tutilgan holda bajarish majburiyatini oladi, “Buyurtmachi” esa “Pudratchi”ga joriy ta'mirlash ishlarini bajarish uchun zarur sharoitlar yaratish, ularni qabul qilish va moliyalashtirish manbai O‘zbekiston Respublikasi moliya vazirligi yoki Toshkent shahar mahalliy byudjeti tomonidan shartnoma tuzilayotgan obyekt uchun mablag‘ ta'minlanishi bilan to‘lovni amalga oshirish majburiyatini oladi.

**III. SHARTNOMA BO‘YICHA ISHLAR QIYMATI**

3.1. Mazkur shartnoma bo‘yicha obyektda bajariladigan ishlar qiymati barcha ajratmalarni o‘z ichiga olgan holda amaldagi narxlarda shartnomaning umumiy qiymati QQS bilan **\_\_\_\_\_\_\_\_\_\_\_\_\_** (***so’z bilan***) so‘mni tashkil etadi.

3.2. Ishlar qiymati uzil-kesil hisoblanadi va keyinchalik qayta ko‘rib chiqilishi mumkin emas, quyidagi hollar bundan mustasno:

- obyektning (undagi sun'iy inshootlar, ko‘priklar va tonnellarning) joriy ta'mirlash ishlari qiymatini ko‘paytirishga yengib bo‘lmaydigan kuch (fors-major) holatlari sabab bo‘lganda;

- ishlar hajmi “Buyurtmachi” tomonidan o‘zgartirilganda;

- obyektning joriy ta'mirlash ishlari muddati bir yildan ortiq bo‘lganda ikkinchi yilga va keyingi yillarga shartnomaviy narxlarni aniqlashtirish qonun hujjatlarida belgilangan tartibda ko‘rib chiqilishi mumkin.

 3.3. Tegishli asoslar mavjud bo‘lganda sanab o‘tilgan o‘zgartirishlar “Buyurtmachi” bilan “Pudratchi” o‘rtasidagi shartnomaga qo‘shimcha kelishuv tuzish bilan rasmiylashtiriladi.

**IV. “PUDRATCHI”NING MAJBURIYATLARI**

4.1. Mazkur shartnoma bo‘yicha “Pudratchi” shartnomaning II bo‘limida nazarda tutilgan ishlarni bajarish uchun:

joriy ta'mirlash ishlari boshlanishdan oldin obyektda joriy ta'mirlash ishlarini olib borish davri uchun, “Buyurtmachi” ishtirokida joriy ta'mirlash olib borilayotgan yo‘l qismini va undagi mavjud yo‘l elementlarini o‘rnatilgan tartibda dalolatnoma asosida yo‘ldan foydalanuvchi tashkilotdan qabul qilib oladi va ta'mirlash ishlari yakunlangandan so‘ng foydalanuvchi tashkilotga topshiradi;

zarur hollarda ayrim ish turlarining bajarilishida loyiha-smeta hujjatlarida belgilangan mashina-mexanizmlar o‘rniga, o‘rindosh mashina-mexanizmlardan foydalanilishi, belgilangan sifat va texnologik jarayonning buzilmasligini ko‘rsatuvchi sifat laboratoriyasi xulosasi asosida amalga oshirilishi mumkin;

loyiha-smeta hujjatlarida bajarilishi ko‘zda tutilgan ish hajmlari “Pudratchi” tomonidan to‘liq va sifatli qilib bajarilib, ayrim ish hajmlari va harajatlar smeta hujjatlarida ko‘zda tutilgan mablag‘lardan amalda iqtisod qilinsa, ushbu mablag‘ni mazkur obyektning ayrim harajatlari bo‘yicha ko‘rilishi mumkin bo‘lgan zararni va qo‘shimcha bajarilishi lozim bo‘lgan ish hajmlari harajatlarini qoplash uchun obyektning umumiy qiymati doirasida asoslovchi hujjatlar asosida “Buyurtmachi”ning ruhsati bilan yo‘naltirishi mumkin;

 obyektning ijro hujjatlarini rasmiylashtirish va “Buyurtmachi”ga topshirish, qurilish materiallarining muvofiqlik sertifikati, ishlatilgan qurilish materiallari va uskunalarning texnik pasportini taqdim etadi;

shartnoma shartlariga asosan obyektni “Buyurtmachi”ga tasdiqlangan loyihaga muvofiq topshiradi;

“Pudratchi” qurilish davomida loyiha-smeta hujjatlarida hisobga olinmagan ishlarni va shu munosabat bilan qo‘shimcha ishlarni bajarish va qurilishning smeta qiymatini oshirish zarurligini aniqlasa, bu to‘g‘rida “Buyurtmachi”ga xabar berishi shart;

barcha ishlarni mazkur shartnomada hamda uning 1-ilovasida belgilangan, ishlarni bajarish jadvalida nazarda tutilgan hajm va muddatlarda, qurilish qoidalari va me'yorlariga, belgilangan standartlarga amal qilgan holda sifatli bajarish hamda ishni “Buyurtmachi”ga mazkur shartnoma shartlariga muvofiq topshiradi;

obyektga zarur qurilish materiallari, buyumlar, konstruksiyalar, asbob-uskunalar va butlovchi buyumlar, boshqa xom-ashyolar va qurilish texnikasini o‘z vaqtida hamda zarur hajmlarda yetkazib berish, ularni qabul qilish, tushirish, omborga joylash va saqlashni amalga oshiradi;

zarur hollarda qurilish maydoni hududida vaqtinchalik inshootlar quradi;

qurilish maydonida texnika xavfsizligi, ishlarni bajarish vaqtida atrof muhitni, o‘tkazilgan daraxtlarni va yer uchastkasini muhofaza qilish bo‘yicha zarur tadbirlarning bajarilishini ta'minlaydi;

mazkur shartnoma bo‘yicha obyektni foydalanishga qabul qilib olish to‘g‘risidagi dalolatnoma imzolangan kundan boshlab bir oy muddatda qurilish maydonini o‘ziga tegishli qurilish mashinalari va asbob-uskunalari, transport vositalari, anjomlar, priborlar, inventarlar, qurilish materiallari, buyumlar, konstruksiyalar hamda vaqtinchalik binolardan bo‘shatadi;

qurilish maydoni qo‘riqlanishini ta'minlaydi;

mazkur shartnomada nazarda tutilgan barcha majburiyatlarni o‘z vaqtida va to‘liq hajmda bajarish majburiyatini o‘z zimmasiga oladi;

loyiha-smeta hujjatlariga asosan muhandislik kommunikasiyalarini qurish, ko‘chirish (gaz, aloqa, suv, kanalizasiya, elektr o‘tkazish tarmoqlari va hakazo) bo‘yicha maxsus yordamchi pudrat tashkilotlarini jalb qilgan holda qurilish-montaj ishlarini bajarishni o‘z zimmasiga oladi.

4.2. “Pudratchi” mazkur shartnoma bo‘yicha barcha ishlarning o‘z kuchlari bilan yoki o‘rnatilgan tartibda “Yordamchi pudratchi” yollagan holda, zarur tarzda bajarilishi hamda obyektning foydalanishga tayyor holda topshirilishi uchun “Buyurtmachi” oldida to‘liq mulkiy javob beradi.

Bajarilgan va moliyalashtirish uchun qabul qilingan ish hajmlarida arifmetik xato va boshqa kamchiliklarga yo‘l qo‘yilganligi aniqlanganda, keyingi oylarda bajarilgan ish hajmlari tegishli o‘zgartirishlar kiritilgan holda rasmiylashtiriladi.

4.3. “Pudratchi” tashkilot tomonidan qurilish-ta’mirlash ishlari (laboratoriya xulosasi) yakunlangandan so‘ng 10 (o‘n) kun muddatda foydalanishga topshirish ishchi komissiya dalolatnomasi topshiriladi.

4.4. Buyurtmachi tomonidan tegishli G‘aznachilik boshqarmasidan ro‘yxatdan otkazish uchun jo‘natilgan elektron shartnoma “Pudratchi” tashkilot tomonidan o‘z vaqtida qabul qilishi shart (jo‘natilgan vaqtdan 3 soat muddatdan kechiktirmasdan).

**V. “BUYURTMACHI”NING MAJBURIYATLARI**

5.1. Mazkur shartnomani bajarish uchun “Buyurtmachi”:

ishlar bajarilishi ustidan doimiy arxitektura-qurilish nazoratini va mazkur shartnomada qayd etilgan “Pudratchi” tomonidan qabul qilingan majburiyatlar va boshqa funksiyalarga rioya etilishini nazorat qilish, “Pudratchi”dan tugallangan ishlarni, amaldagi qonunchilik hujjatlariga muvofiq ravishda qabul qilib olishni ta'minlash;

“Pudratchi”ning barcha murojaatlarini o‘n besh kun muddatda ko‘rib chiqish va qaror qabul qilish;

Moliyalashtirish jadvaliga binoan “Pudratchi”ga moliyalashtirish manbai bo‘lgan O‘zbekiston Respublikasi Moliya vazirligi yoki Toshkent shahar mahalliy byudjeti tomonidan shartnoma tuzilayotgan obyekt uchun mablag‘ ta'minlanishi bilan 30 % (o‘ttiz foiz) miqdorda bo‘nak (avans) berish va joriy moliyalashtirishni amalga oshirish;

“Buyurtmachi” “Pudratchi”ga ishlarni qabul qilish uchun zarur bo‘lgan ijro hujjatlari ro‘yxatini taqdim etish;

“Buyurtmachi” 5 kunlik muddat ichida “Pudratchi” tomonidan taqdim qilingan hisob-fakturalarni rasmiylashtirib berishni o‘z zimmasiga oladi. Agarda taqdim qilingan hujjatlarda kamchiliklar aniqlansa, ularni ko‘rsatgan holda “Pudratchi”ga qaytarib beradi.

Agar texnik hujjatlarga o‘zgartirishlar kiritish tufayli bajarilishi kerak bo‘ladigan qo‘shimcha ishlar qiymati jihatidan smetada ko‘rsatilgan qurilish umumiy qiymatining o‘n foizdan oshib ketmasa va qurilish-pudrat shartnomasida nazarda tutilgan ishlarning hususiyatini o‘zgartirmasa, Buyurtmachi-Loyihachi texnik hujjatlarga o‘zgartirishlar kiritishga haqli.

Texnik hujjatlarga o‘zgartirishlar o‘n foizdan kattaroq hajmda o‘zgartirishlar kiritish taraflar kelishgan qo‘shimcha smeta asosida amalga oshiriladi.

Mazkur shartnomada nazarda tutilgan majburiyatlarni to‘liq hajmda bajarish majburiyatini oladi.

**VI. ISHLARNI BAJARISH MUDDATLARI**

6.1. Mazkur shartnoma imzolangan kundan boshlab kundan boshlab kuchga kiradi hamda
2022 yil 31 dekabrga qadar amal qiladi.

 “Pudratchi” mazkur shartnoma kuchga kirgan kundan boshlab ishlarni bajarishga kirishadi.

6.2. Mazkur shartnoma bo‘yicha joriy ta'mirlash ishlarining muddati bajarish jadvallari buyicha amalga oshiriladi.

6.3. “Pudratchi” ishni bajarishning boshlang‘ich va oxirgi, shuningdek oraliq muddatlarini buzganlik uchun javobgar bo‘ladi.

**VII. TO‘LOV VA HISOB KITOBLAR**

7.1. Buyurtmachi “Pudratchi”ga shartnomaning 5.1.-bandiga asosan shartnomaning 2-ilovasiga muvofiq bunak (avans) mablag‘i o‘tkazadi.

7.2. Mazkur pudrat shartnomasi kuchga kirgan kundan “Pudratchi” tomonidan ishlarni bajarish jadvaliga muvofiq o‘z imkoniyati hisobidan obyektda joriy ta'mirlash ishlarini boshlaydi.

“Buyurtmachi” va “Pudratchi” tomonidan har oyda bajarilgan joriy ta'mirlash ishlarini “Ma'lumotnoma-hisob-faktura” bilan rasmiylashtiriladi, bunda ishlarning konstruktiv elementlari (turlari) bo‘yicha fizik va qiymat ko’rsatkichlari 1-ilovaga asosan aks ettiriladi va 2-ilovaga asosan moliyalashtirish manbai bo‘lgan O‘zbekiston Respublikasi Moliya vazirligi yoki Toshkent shahar mahalliy byudjeti tomonidan shartnoma tuzilayotgan obyekt uchun mablag‘ ta'minlanishi bilan moliyalashtiriladi.

7.3. Bajarilgan joriy ta'mirlash ishlari belgilangan tartibda rasmiylashtirilgan “Ma'lumotnoma-hisob-faktura”ga asosan moliyalashtiriladi. Bunda joriy moliyalashtirish har oyda, ajratilgan avansni mutanosib ravishda ushlab qolishni hisobga olgan holda, bajarilgan ishlar qiymatining 100 foizigacha joriy moliyalashtirilishi amalga oshiriladi.

7.4. Obyekt ishchi komissiya tomonidan foydalanishga qabul qilib olingan kundan 12 (o‘n ikki) oylik kafolat muddati o‘tgunga qadar “Pudratchi” bajarilgan ishlarning sifati uchun javob beradi.

7.5. “Pudratchi” obyekt foydalanishga topshirilgunga qadar mazkur shartnoma bo‘yicha obyektga mulk huquqini o‘zida saqlab qoladi. Obyekt foydalanuvchi tashkilotga topshirilgunga qadar obyektning tasodifiy yo‘q qilinishi va shikastlanishi xavfi “Pudratchi”ning zimmasida bo‘ladi.

**VIII. ISHLARNI BAJARISH**

8.1. “Buyurtmachi” obyektda o‘z vakilini - texnik kuzatuvchini tayinlaydi, u “Buyurtmachi”ning nomidan bajarilayotgan ishlar sifati ustidan texnik nazoratni amalga oshiradi, shuningdek “Pudratchi” tomonidan foydalaniladigan materiallar va asbob-uskunalarning shartnoma shartlariga va ish hujjatlariga muvofiqligini tekshiradi.

8.2. Texnik kuzatuvchi ishlar bajarilishining va shartnomaning butun davri mobaynida ishlarning barcha turlari bilan to‘siqsiz tanishish huquqiga egadir.

8.3. “Pudratchi” texnik kuzatuvchini ishlash uchun joy bilan ta'minlaydi. Texnik kuzatuvchi “Pudratchi” tomonidan o‘tkaziladigan, ta'mirlash obyektida ishlarni amalga oshirish chog‘ida paydo bo‘luvchi masalalarni hal qilish bo‘yicha yig‘ilishlarda muntazam ravishda qatnashadi.

8.4 “Pudratchi” ta'mirlash davrida “Buyurtmachi”ning vakilini (texnik kuzatuvchini) obyektda ish joyi bilan ta'minlashni o‘z zimmasiga oladi.

8.5. “Pudratchi” obyektda bajarilgan ishlarning hajmlarini bajarish hujjatlarini, qilingan sarf-harajatlarni “Buyurtmachi” tomonidan mazkur obyekt uchun biriktirilgan texnik kuzatuvchi bilan har oyning 25 kunidan oyning oxirigacha obyektning o‘zida ko‘rib chiqadi va to‘liq ma'lumotni (belgilangan shakllarda ijro hujjatlari bilan) keyingi oyning birinchi kuniga qadar “Buyurtmachi”ga topshiradi.

Bajarilgan va moliyalashtirish uchun qabul qilingan ish hajmlarida arifmetik xato va boshqa kamchiliklarga yo‘l qo‘yilganligi aniqlanganda, keyingi oylarda shartnoma amal qilish muddatidan kechikmagan holda bajarilgan ish hajmlari tegishli o‘zgartirishlar (korrektirovka) kiritilgan holda rasmiylashtiriladi .

Ishlarni bajarish jarayonida, ishlash texnologiyasi va sifatini buzmagan holda, o‘z imkoniyatlardan kelib chiqib ishlash usuli va mashina –mexanizmlarning bir turidan boshqa ishlab chiqarish quvvati bilan mexanizmlarga almashtirish va amalda bajarilgan ish hajmlari bahosini aniqlashda “Pudratchi” amaldagi narx va mexanizmlar bo‘yicha loyiha smeta hujjatlarida ajratilgan mablag‘dan chiqmagan holda rasmiylashtirish huquqiga ega.

8.6. “Pudratchi” ishlarni bajarish loyihasiga va mazkur shartnomaning VI bo‘limida ko‘rsatilgan muddatlar bilan muvofiqlashtirilgan o‘z rejasi va jadvaliga binoan obyektda ishlarni bajarishni mustaqil ravishda tashkil etadi.

8.7. “Pudratchi” obyektda ishlarni olib borish tartibini vakolat doirasidan kelib chiqqan holda O‘zbekiston Respublikasi Transport vazirligi huzuridagi Yo‘l qurilish ishlari sifatini nazorat qilish Davlat inspeksiyasi bilan kelishadi va unga rioya etilishi uchun qonun hujjatlarida belgilangan tartibda javob beradi.

8.8. Obyektda umumiy tartibni ta'minlash “Pudratchi”ning vazifasi hisoblanadi.

8.9. “Pudratchi” geodeziya nuqtalariga, liniyalar va darajalarga nisbatan obyektning to‘g‘ri va zarur tarzda belgilanishi, shuningdek balandlik belgilari, o‘lchamlari va bo‘lish o‘qlarining muvofiqligi, to‘g‘ri joylashganligi uchun javob beradi.

Agar ishlarni bajarish jarayonida amalga oshirilgan bo‘lish va geodeziya ishlarida xatolar aniqlansa, “Pudratchi” “Buyurtmachi” bilan kelishgan holda tegishli tuzatishlarni o‘z hisobidan kiritadi.

8.10. “Pudratchi” geodeziya bo‘lish ishlarida o‘rnatiladigan koordinatlar va balandliklar, geodeziya belgilarining joylashishi sxemalari va jadvallarini saqlaydi, ishlarni bajarish davrida va ular tugallangandan keyin ularni dalolatnoma bo‘yicha “Buyurtmachi”ga beradi.

8.11. Ta'mirlash maydonida ishlarni bajarish davrida kommunikasiyalarni vaqtincha ulashni va ulash nuqtalarida yangidan qurilgan kommunikasiyalarni ulashni “Pudratchi” amalga oshiradi.

8.12. “Pudratchi” o‘zi tomonidan ta'mirlashda qo‘llaniladigan qurilish materiallari, asbob-uskunalar va butlovchi buyumlar, konstruksiyalar va tizimlar sifati loyiha hujjatlarida ko‘rsatilgan spetsifikasiyalarga, davlat standartlariga, texnik shartlarga muvofiq bo‘lishini hamda ularning sifatini tasdiqlovchi tegishli sertifikatlarga, texnik pasportlarga yoki boshqa hujjatlarga ega bo‘lishini kafolatlaydi.

8.13. Alohida mas'uliyatli konstruksiyalar va berkitiladigan ishlar tayyor bo‘lishiga qarab ularni qabul qilish boshlanishidan 2 kun oldin “Pudratchi” “Buyurtmachi”ni va vakolat doirasidan kelib chiqqan holda O‘zbekiston Respublikasi Transport vazirligi huzuridagi Yo‘l qurilish ishlari sifatini nazorat qilish Davlat inspeksiyasini yozma ravishda xabardor qiladi.

8.14. Yopilib ketadigan ishlarni ularning har bir turi (bosqichi) bo‘yicha qabul qilib olish ularning keyingi tur (bosqich) ishlari boshlangunga qadar bajarilishiga qarab amalga oshiriladi.

Ishlarni quyidagi tarkibdagi komissiya qabul qilib oladi:

“Buyurtmachi”ning vakili – texnik nazoratchi (rais), “Pudratchi” tashkilot vakili – ish bajaruvchi yoki usta, laborant va geodezist (zarur hollarda), yo‘lga xizmat ko‘rsatadigan yo‘l tashkiloti vakili, loyiha tashkiloti vakili (ko‘tarib turuvchi konstruksiyalarni qabul qilib olishda).

Yopilib ketadigan ishlarni qabul qilib olish natijalari o‘rnatilgan shakl bo‘yicha dalolatnoma bilan rasmiylashtiriladi, unda qabul qilinadigan ishlarning loyiha, normativ-texnik hujjatlar, standartlar talablariga muvofiqlik darajasi aks ettiriladi, shuningdek qabul qilinadigan ishlarga baho va ishlarning keyingi turlarini bajarishga ruxsat beriladi. Dalolatnomaga o‘lchovlar qaydnomasi va laboratoriya sinovlari natijalari ilova qilinadi.

8.15. “Pudratchi” “Buyurtmachi”ning qurilish-montaj ishlarini bajarilishini yuritish daftarlariga kiritilgan yozma ruxsatnomasidan keyingina keyingi ishlarni bajarishga kirishadi.

8.16. Agar berkitiladigan ishlar “Buyurtmachi”ning tasdig‘isiz bajarilgan bo‘lsa yoki u bu haqda xabardor qilinmagan bo‘lsa, yoki kechikib xabardor qilingan bo‘lsa, u holda uning talabi bo‘yicha “Pudratchi” “Buyurtmachi”ning ko‘rsatmasiga muvofiq berkitiladigan ishlarning istalgan qismini o‘z hisobidan ochishga, so‘ngra esa uni tiklashga majburdir.

“Pudratchi” “Buyurtmachi”ning manfaatlariga jiddiy ta'sir qilmaydigan ish hujjatlaridan mayda chetga chiqishlarni “Buyurtmachi”ning roziligisiz amalga oshirsa, u agar bularning qurilish sifatiga va qiymatiga ta'sir etmaganligini isbotlasa javobgar hisoblanmaydi.

Obyektni joriy ta'mirlash jarayonida texnologik jarayon olib borilishining to‘g‘riligi, bajariladigan ishlar hamda foydalaniladigan materiallarning sifati yuzasidan texnik nazoratni amalga oshirish, shuningdek yopilib ketadigan va oraliq ishlarni qabul qilib olishda “Buyurtmachi” tomonidan komissiya tarkibida ishtirok etish uchun ushbu obyektga xizmat ko‘rsatadigan yo‘l tashkiloti jalb etilishi mumkin.

Obyektning bajarilgan ishlari va tugallangan obyektlarini oylik (oraliq) qabul qilib olish “Buyurtmachi” va “Pudratchi” tomonidan rasmiylashtiriladi. Bajarilgan ishlar va obyektning tugallangan konstruktiv elementlarini oylik (oraliq) qabul qilib olish natijalari belgilangan shaklda ma'lumotnoma-hisob-faktura bilan, miqdor va qiymat ko‘rsatkichlari hisob-kitob jadvalida aks ettirilgan holda belgilangan shaklda rasmiylashtiriladi.

8.17. Agar “Buyurtmachi” “Pudratchi” va (yoki) uning “Yordamchi pudratchi”lari tomonidan ishlarning sifatsiz bajarilganligini aniqlasa, u holda “Pudratchi” o‘z kuchlari va mablag‘lari hisobidan ushbu ishlarni ularning zarur sifatini ta'minlash uchun kelishilgan muddatda qayta bajarishga majburdir.

8.18. “Pudratchi” qurilish maydonini va unga tutash yo‘l uchastkalari va yo‘laklarning ozodaligini ta'minlaydi.

8.19. Ishlar boshlangan paytdan boshlab ular tugallangunga qadar “Pudratchi” joriy ta'mirlash ishlarini bajarilishini yuritish daftarini yuritadi. Daftarda butun ishlarning borishi, “Buyurtmachi” va “Pudratchi”ning o‘zaro munosabatlarida ahamiyatga ega bo‘lgan hollar va holatlar (ishlarning boshlanishi va tamom bo‘lishi sanasi, ishlarning qabul qilib olinishi, o‘tkazilgan sinovlar, kunlik o‘rtacha havo harorati va yog‘ingarchiliklar, shuningdek qurilishni tugallashning uzil-kesil muddatiga ta'sir qilishi mumkin bo‘lgan barcha ma'lumotlar, hamda obyektga qabul qilinayotgan asfal'tobeton mahsulotining zavoddan chiqish harorati va yo‘lga qabul qilinayotgan harorati) aks ettiriladi.

Agar “Buyurtmachi” ishlarning borishi va sifatidan yoki “Pudratchi”ning qaydlaridan qoniqmasa, u holda ishlarni bajarish daftarida o‘z fikrini bayon qiladi.

“Pudratchi” daftarda “Buyurtmachi” tomonidan asosli ravishda ko‘rsatilgan kamchiliklarni ko‘rsatilgan muddatda bartaraf etish chora-tadbirlarini ko‘rish majburiyatini o‘z zimmasiga oladi.

**IX. ISHLARNI QO‘RIQLASH**

9.1. “Pudratchi” ta'mirlash ishlari boshlanishidan tugallangungacha va joriy ta'miri tugallangan obyekt “Buyurtmachi” tomonidan qabul qilib olingunga qadar chetlari to‘silgan qurilish maydoni hududida materiallar, asbob-uskunalar, qurilish texnikasi va boshqa mol-mulk zarur darajada qo‘riqlanishini ta'minlaydi.

**X. YENGIB BO‘LMAYDIGAN KUCH (FORS-MAJOR) HOLATLARI**

10.1. Agar ushbu shartnoma bo‘yicha majburiyatlar qisman yoki to‘liq bajarilmasligi fors-major holatlari (favqulodda vaziyatlar, favqulodda holat, yuqori turuvchi davlat organlarining qarori va boshqa yengib bo‘lmaydigan kuch) natijasida kelib chiqsa va agar bu holatlar mazkur shartnomaning bajarilishiga bevosita ta'sir etsa, tomonlar bunday qisman yoki to‘liq bajarmaslik uchun javobgarlikdan ozod etiladilar.

“Pudratchi”ning mazkur shartnomani bajarish uchun boshqa shartlashuvi sheriklari tomonidan majburiyatlarning buzilishi, majburiyatni bajarish uchun zarur tovarlarning bozorda yo‘qligi, “Pudratchi”da zarur pul mablag‘larining bo‘lmaganligi fors-major holatlariga kirmaydi.

Mazkur shartnoma bo‘yicha majburiyatlarni bajarish muddati yengib bo‘lmaydigan kuch holatlari amal qilgan, shuningdek ushbu holatlar yuzaga keltirgan vaqtga mutanosib ravishda uzaytiriladi.

10.2. Agar fors-major holatlari yoki ularning oqibatlari bir oydan ko‘p vaqtga cho‘zilsa, u holda “Pudratchi” va “Buyurtmachi” ishlarni davom ettirish yoki ularni konservasiya qilish uchun qanday choralar ko‘rilishini muhokama qiladilar.

**XI. JORIY TA'MIRLASH TUGALLANGAN OBYEKTNI QABUL QILIB OLISH**

11.1. Joriy ta'mirlash tugallangan obyektni qabul qilib olish shartnomani imzolash sanasida amalda bo‘lgan belgilangan tartibga muvofiq, mazkur shartnomada nazarda tutilgan barcha majburiyatlar tomonlar tarafidan bajarilgandan keyin, shuningdek joriy ta'mirlash tugallangan obyektlarni foydalanishga qabul qilib olish shaharsozlik normalari, qoidalari va standartlariga asosan amalga oshiriladi.

Joriy ta'mirlangan obyekt yoki uning uchastkalari (ishga tushirish majmualari) obyektning tugallanganligi va u qabul qilib olishga tayyorligi to‘g‘risida “Pudratchi” tashkilotning xabarnomasidan keyin ishchi komissiya tomonidan foydalanishga qabul qilinadi.

“Pudratchi” tashkilot ishchi komissiyaga quyidagi hujjatlarni taqdim etadi:

- qurilish-montaj ishlarini amalga oshirishda ishtirok etgan tashkilotlar tomonidan bajarilgan ishlarning turlari va hajmlari hamda ma’sul ijrochilari ko‘rsatilgan holdagi ro‘yhati;

- qabul qilishga taqdim etilgan yo‘lning texnik loyihasi va ishchi chizmalari to‘plami, ijro sxemalari;

- yopilib ketadigan ishlarni qabul qilib olish dalolatnomalari;

- yo‘l-qurilish materiallari va yo‘l to‘shamalarining konstruktiv qatlamlaridan kesiklar (tuproq jinslari) sinovlari jurnallari, muvofiqlik sertifikatlari;

- ishlarni bajarish va mualliflik nazorati jurnallari;

- vakolat doirasidan kelib chiqqan holda O‘zbekiston Respublikasi Transport vazirligi huzuridagi Yo‘l qurilish ishlari sifatini nazorat qilish Davlat inspeksiyasini tomonidan ko‘rsatilgan kamchiliklarni bartaraf qilinganligi to‘g‘risidagi dalolatnomalari.

11.2. Obyektlarning foydalanishga tayyorligi to‘g‘risida “Pudratchi”ning yozma bildirishnomasi asosida “Buyurtmachi” tomonidan belgilangan tartibda qabul qilib olinadi.

11.3. “Pudratchi” joriy ta'mirlash tugallangan obyektni qabul qilib olish boshlanishidan 5 kun oldin mazkur shartnomaning V bo‘limiga muvofiq “Buyurtmachi”ga “Buyurtmachi” tomonidan belgilangan tarkibda ikki nusxada ijro hujjatlarini beradi. “Pudratchi” “Buyurtmachi”ga ushbu hujjatlar to‘plami amalda bajarilgan ishlarga to‘liq mos kelishini yozma ravishda tasdiqlashi kerak.

11.4. Qabul qilib olingan paytdan boshlab obyekt davlat mulkiga aylanadi va o‘rnatilgan tartibda yo‘llardan foydalanish korxonasi balansiga o‘tadi.

**XII. KORRUPSIYAGA QARSHI SHART**

12.1.Tomonlar:

Tomonlar, ularning afillangan (o‘zaro bog‘langan) shaxslari va xodimlari, ushbu shartnoma bo‘yicha o‘z majburiyatlarini bajarishlari davomida korrupsiyaga qarshi kurashish soxasidagi O‘zbekiston Respublikasining amaldagi qonun xujjatlari talablarining buzulishiga olib kelinadigan va/yoki korrupsiya xarakteriga ega bo‘lgan, shu jumladan (ammo bu bilan cheklanmay) pora berish yoki berishni vada qilish, ta’magirlik, pora olishga bevosita yoki bilvosita rozi bo‘lish xatti xarakatlari/xarakatsizliklarini sodir etmaydilar.

Tomonlar, ularning afillangan (o‘zaro bog‘langan) shaxslari va xodimlari boshqa tomonning xodimlari yoki vakolatlangan vakillarini qandaydir tarzda rag‘batlantirishdan, shu jumladan pul summalari, sovg‘alarni taqdim etish, ularning manziliga xizmatlarini beg‘araz ko‘rsatish yoki bu xodim yoki vakolatlangan vakil tomonidan uni rag‘batlantiruvchi tomon foydasiga qandaydir xatti xarakatlarni/ xarakatsizliklar bajarilishini ta’minlashga qaratilgan ishlarni bajarishdan vos kechadilar deb ma’lum qiladilar.

12.2.. Tomonlar ushbu ilovaning 5.1 bandidagi talablarni buzish sodir etilganligi yoki sodir etilishi mumkinligi to‘g‘risidagi shubxalar yuzaga kelgan holda, tegishli tomon bu haqda ikkinchi tomonni xabardor qilish, korrupsiya bilan kurashish soxasidagi O‘zbekiston Respublikasi qonun xujjatlarining normalari buzilganligi faktining rad etib bo‘lmaydigan dalillari mavjud bo‘lgan holda esa amaldagi qonun xujjatlarida belgilangan tartibda vakolatlangan organlarni ham habardor qilish majburiyatini o‘z zimmasiga oladi.

**XIII. KAFOLATLAR**

13.1. “Pudratchi”:

barcha ishlar to‘liq hajmda va mazkur shartnoma shartlarida belgilangan muddatlarda bajarilishini;

loyiha-smeta hujjatlariga, shaharsozlik normalari va qoidalari hamda texnik shartlarga muvofiq barcha ishlarni sifatli bajarishni;

o‘zi tomonidan qurilish uchun qo‘llaniladigan qurilish materiallari, asbob-uskunalar va butlovchi buyumlar, konstruksiya va tizimlar sifatini, ularning loyiha hujjatlarida ko‘rsatilgan sertifikasiyalarga, davlat standartlariga hamda texnik shartlariga muvofiqligini;

shartnomada belgilangan kafolat muddati mobaynida obyektdan foydalanish jarayonida nuqsonlar va chala qilingan ishlar aniqlanganda, o‘z hisobidan bartaraf etishni;

obyektdan foydalanilganda muhandislik tizimlari va uskunalarning foydalanish qoidalariga muvofiqligini kafolatlaydi.

13.2. Obyekt va unga kiradigan muhandislik tizimlari, asbob-uskunalar, materiallardan foydalanish va ishlarning kafolatli muddati tomonlar joriy ta'mirlash tugallangan obyektni qabul qilib olish to‘g‘risidagi dalolatnomani imzolagan kundan boshlab 12 oy etib belgilanadi.

13.3. Agar obyektdan foydalanishning kafolatli muddatida aniqlanib, ular bartaraf etilgunga qadar foydalanishni davom ettirish imkonini bermaydigan nuqsonlar aniqlansa, u holda kafolat muddati nuqsonlarni bartaraf etish davriga uzaytiriladi. Nuqsonlar “Pudratchi” tomonidan uning o‘z hisobidan bartaraf etiladi.

Mavjud nuqsonlar va ularni bartaraf etish muddatlari “Pudratchi” va “Buyurtmachi”ning ikki tomonlama dalolatnomasida qayd etiladi.

Agar “Pudratchi” bajarilgan ishlardagi nuqsonlar va chala ishlarni, jumladan uskunalarning kamchiliklarini dalolatnomada ko‘rsatilgan muddat ichida bartaraf etmasa, O‘zbekiston Respublikasi tamondan qabul qilingan qonun va me'yoriy hujjatlarga asosan javobgarlikka tortish to‘g‘risida urnatilgan tartibda qonunni muhofaza qiluvchi muassasalarga murojaat qilish huquqiga ega.

13.4. “Pudratchi” nuqsonlar va chala ishlar ko‘rsatilgan dalolatnomani tuzishdan yoki imzolashdan bosh tortgan taqdirda, ularni tekshirib chiqish vakolat doirasidan kelib chiqqan holda O‘zbekiston Respublikasi Transport vazirligi huzuridagi Yo‘l qurilish ishlari sifatini nazorat qilish Davlat inspeksiyasi tomonidan amalga oshiriladi, bu tomonlarning ushbu masala bo‘yicha ho‘jalik sudiga murojaat qilishini istisno etmaydi.

**XIV. SHARTNOMANI BEKOR QILISH**

14.1. Mazkur shartnoma “Buyurtmachi” va “Pudratchi”ning o‘zaro kelishuvi asosida bekor qilinishi mumkin, agarda kelishuv bo‘lmasa Toshkent tumanlararo iqtisodiy sudida ko‘rib chiqiladi.

**XV. TOMONLARNING MULKIY JAVOBGARLIGI**

15.1. Tomonlardan biri shartnoma majburiyatlarini bajarmagan yoki zarur darajada bajarmagan taqdirda aybdor tomon ikkinchi tomonga yetkazilgan zararlarni qoplaydi;

O‘zbekiston Respublikasi Fuqarolik kodeksida, "Xo‘jalik yurituvchi sub'yektlar faoliyatining shartnomaviy-huquqiy bazasi to‘g‘risida"gi O‘zbekiston Respublikasi Qonuni va boshqa qonun hujjatlarida, hamda mazkur shartnomada nazarda tutilgan tartibda javobgarlikka tortiladi;

yotiq chiziqlar chizish ishlarini olib borayotgan “Pudratchi” tashkilot qonunchilikka va ushbu shartnomaga muvofiq “Buyurtmachi” oldida quyidagi ishlar bo‘yicha mulkiy javobgardir:

sifatsiz bajarilgan qurilish-montaj ishlari;

obyektni hamda uning bosqichlari va navbatlarini belgilangan muddatda tugallanmaganligi;

“Buyurtmachi” bilan tuzilgan shartnoma asosida qurilish-montaj va boshqa ixtisoslashtirilgan tashkilotlar tomonidan uskunalarni montaj qilish muddatlarining buzilishi;

obyektning loyiha-smeta hujjatlarida belgilangan yerlarni rekul'tivasiya qilish ishlarini bajarish hajmlari va muddatlarining buzilishi;

yotiq chiziqlar chizish jarayonida yoki oraliq qabul qilishda “Pudratchi” mualliflik nazorati va boshqa nazorat organlari tomonidan aniqlangan konstruksiya va ishlardagi yo‘l qo‘yilgan kamchiliklar va nuqsonlarni bartaraf etishni orqaga surish;

shartnomada ko‘zda tutilgan boshqa majburiyatlarni bajarmagani yoki to‘la-qonli bajarmagani;

“Pudratchi” tashkilot tomonidan ishlarning bajarilishida pudrat shartnomasidan chekinish yoki boshqa kamchiliklar mavjudligida “Buyurtmachi”, “Pudratchi”dan o‘z ixtiyoriga ko‘ra quyidagilarni talab qilish huquqiga ega:

Agar “Pudratchi” tashkilot nuqsonlarni kelishilgan muddatlarda bartaraf etmasa, “Buyurtmachi” yoki yo‘ldan foydalanuvchi tashkilot o‘z kuchi bilan “Pudratchi” hisobidan nuqsonlarni bartaraf etish hamda nuqsonlarni o‘z vaqtida bartaraf etilmaganligidan keltirilgan zararni va bajarilgan ish qiymatini undirish huquqiga ega.

15.2. Mazkur shartnomaga tegishli ilovalarda ko‘rsatilgan o‘z majburiyatlariga rioya qilmaganligi, o‘z vaqtida moliyalashtirmaganligi va shartnomada belgilangan boshqa majburiyatlarni buzganligi uchun “Buyurtmachi” “Pudratchi”ga kechiktirilgan har bir kun uchun majburiyatlarning bajarilmagan qismining 0,1% (foizi) miqdorida penya to‘laydi, bunda penyaning umumiy summasi bajarilmagan ishlar yoki ko‘rsatilmagan xizmatlar qiymatining 20% (foizi)dan oshmasligi lozim.

Penya to‘lanishi “Buyurtmachi”ni shartnoma shartlari buzilishi tufayli yetkazilgan zararni qoplashdan ozod qilmaydi.

15.3. “Pudratchi” tomonidan obyektni o‘z vaqtida ishga tushirish bo‘yicha majburiyatlar buzilgan bo‘lsa, “Pudratchi” “Buyurtmachi”ga muddati o‘tkazib yuborilgan har bir kun uchun majburiyatlarning bajarilmagan qismining 0,1% (foizi) miqdorida penya to‘laydi, biroq bunda penyaning umumiy summasi bajarilmagan ishlar yoki ko‘rsatilmagan xizmatlar qiymatining 20% (foizi)dan oshmasligi lozim.

Penya to‘lash “Pudratchi”ni ishlarni bajarishning yoki xizmatlar ko‘rsatishning kechikishi tufayli yetkazilgan zararlarni qoplashdan ozod qilmaydi.

15.4. Agar bajarilgan ishlar sifati belgilangan standartlarga, shaharsozlik normalari va qoidalari, ish hujjatlariga muvofiq bo‘lmasa, u holda “Buyurtmachi” vakolat doirasidan kelib chiqqan holda O‘zbekiston Respublikasi Transport vazirligi huzuridagi Yo‘l qurilish ishlari sifatini nazorat qilish Davlat inspeksiyasini xulosasi asosida obyektni qabul qilish va uning uchun haq to‘lashdan bosh tortishi, shuningdek “Pudratchi”dan sifati zarur darajada bo‘lmagan ishlar qiymatidan kelib chiqqan holda O‘zbekiston Respublikasi qonunlarda belgilangan miqdorida jarima undirish huquqiga ega. “Buyurtmachi” tomonidan topilgan nuqsonlar va kamchiliklar o‘z vaqtida bartaraf etilmagani uchun “Pudratchi” "Xo‘jalik yurituvchi sub'ektlar faoliyatining shartnomaviy-huquqiy bazasi to‘g‘risida"gi O‘zbekiston Respublikasi Qonunining 26-moddasiga asosan sifatsiz bajarilgan ishlar qiymatining 20% (foizi) miqdorida jarima to‘laydi.

15.5. Shartnoma bo‘yicha majburiyatlar bajarilmaganligi, yoki lozim darajada bajarilmaganligi mazkur bandda nazarda tutilgan jazolardan tashqari shartnomani buzgan tomon ikkinchi tomonga boshqa tomon tarafidan qilingan harajatlarda, mol-mulkning yo‘qotilishi yoki shikastlanishida, shu jumladan boy berilgan foydada ifodalanadigan penya bilan qoplanmagan zararlarni qoplaydi.

“Buyurtmachi” “Pudratchi”ning bajarilgan ishlari hajmidan yoki moliyaviy hisob-kitoblarlardan aniqlangan kamchiliklar natijasida “Buyurtmachi”ga qaytariladigan mablag‘lar va boshqa to‘lovlar bo‘yicha majburiyatlarini o‘z vaqtida bajarmasa, “Buyurtmachi” ushbu mablag‘larni moliyalashtirish uchun ajratilgan mablag‘lar hisobidan chegirib qolish huquqiga ega.

15.6. Muddat o‘tkazib yuborilganligi yoki majburiyatlarning boshqacha tarzda zarur darajada bajarilmaganligi uchun penya to‘lash tomonlarni ushbu majburiyatlarni bajarishdan ozod qilmaydi.

**XVI. NIZOLARNI HAL ETISH TARTIBI**

16.1. Ushbu pudrat shartnomasi amal qilish davomida yuzaga keladigan nizolar tomonlar tarafidan o‘zaro muzokara yo‘li bilan hal etiladi.

Nizolar muzokara natijasida kelishuvga erishilmagan taqdirda da'vo qiluvchi tomon yuzaga kelgan nizo yuzasidan Toshkent tumanlararo iqtisodiy sudiga o‘rnatilgan tartibda da'vo arizasi bilan murojaat qiladi.

**XVII. ALOHIDA SHARTLAR**

17.1. Mazkur shartnoma imzolangandan keyin, mazkur shartnomaga tegishli bo‘lgan tomonlar o‘rtasidagi barcha oldingi yozma va og‘zaki bitimlar, yozishmalar, tomonlarning o‘zaro kelishuvlari o‘z kuchini yo‘qotadi.

17.2. “Pudratchi” qurilish obyektiga yoki uning alohida qismlariga tegishli ish hujjatlarini “Buyurtmachi”ning yozma ruxsatisiz, yordamchi “Pudratchi”lardan tashqari, biron-bir uchinchi tomonga sotish yoki berish huquqiga ega bo‘lmaydi.

17.3. Mazkur shartnomaga barcha o‘zgartirish va qo‘shimchalar, agar ular yozma shaklda rasmiylashtirilgan va tomonlar ularni imzolashgan bo‘lsa, haqiqiy hisoblanadi.

17.4. “Buyurtmachi” bilan “Pudratchi” o‘rtasidagi mazkur shartnomadan kelib chiqmaydigan yangi majburiyatlar paydo bo‘lishiga olib keladigan har qanday ahdlashuvni tomonlar mazkur shartnomaga qo‘shimchalar, o‘zgartirishlar shaklida yozma ravishda tasdiqlashi kerak.

17.5. Agar “Pudratchi” shartnoma bo‘yicha ishlar yakunlangandan keyin qurilish maydonida o‘ziga tegishli mol-mulkni qoldirsa, u holda “Buyurtmachi” “Pudratchi” qurilish maydonini ozod qilish sanasigacha bajarilgan ishlar uchun unga haq to‘lashni kechiktirishga haqlidir.

17.6. Mazkur shartnoma bir xil yuridik kuchga ega bo‘lgan 2 nusxada tuzildi.

17.7. Mazkur shartnoma tomonlar tarafidan imzolanib, O‘zbekiston Respublikasi Moliya vazirligi G‘aznachiligida ro‘yhatga olingan kundan boshlab kuchga kiradi hamda tomonlar o‘z majburiyatini to‘liq bajarguniga qadar amal qiladi.

Shartnoma kuchga kirgan kundan boshlab tomonlar o‘z vazifalarini bajarishga kirishadi, shuningdek mazkur shartnoma bo‘yicha huquq va majburiyatlari vujudga keladi.

17.8. Mazkur shartnomada nazarda tutilmagan boshqa barcha holatlar uchun amaldagi qonun hujjatlari normalari qo‘llaniladi.

17.9. Mazkur shartnomaga quyidagilar ilova qilinadi;

 1-ilova – Bajarish jadvali.

 2-ilova – Moliyalashtirish jadvali.

**XVIII. TOMONLARNING BANK REKVIZITLARI VA YURIDIK MANZILLARI**

|  |  |  |
| --- | --- | --- |
| **«BUYURTMACHI»** |  | **«PUDRATCHI»** |
| **“Toshkent shaxri mintaqaviy yo‘llarga buyurtmachi xizmati” DUK** |  |  |
| 100000, Toshkent shahri, Mustaqillik shoh ko‘chasi,68 uy,Sh/x: 30452186026269704512911\_\_\_\_\_\_\_\_STIR: 304 893 532 OKED 71120 |  |  |
| O‘zbekiston Respublikasi Moliya vazirligi G‘aznachiligining Amaliyot boshkarmasix/r 23 402 000 300 100 001 010 MFO: 00014 STIR: 304 893 532MB Toshkent shahar bo‘yicha BBXKMDirektor \_\_\_\_\_\_\_\_\_\_\_\_\_\_\_O. Abdunazarov  |  |  |

|  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- |
|  |  |  |  |  |  |  |  |  | 2022 yil \_\_\_\_\_ iyul dagi **\_\_\_\_\_\_\_\_\_\_\_**-sonli shartnomaga 1-ilova |
|  |  |  |  |  |  |  |  |  |  |  |  |  |
|  |  |  |  |  |  |  |  |  |  |  |  |  |  |  |  |
| **Obyekt: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ ko‘chalarini joriy ta’mirlash** |
|  **BAJARISh JADVALI** |
|  |  |  |  |  |  |  |  |  |  |  |  |  |  |  | **ming so‘m** |
| № | **Amalga oshiriladigan ishlar** | **Yil** | **2022 yil** | **Umumiy qiymati**  |
| **I-chorak** | **II-chorak** | **III-chorak** | **IV-chorak** |  |
| **yanvar** | **fevral** | **mart** | **aprel** | **may** | **iyun** | **iyul** | **avgust** | **sentabr** | **oktabr** | **noyabr** | **dekabr** |  |
| 1 | **Qurilish-montaj ishlari** | **2022** |  |  |  |  |  |  |  |  |  |  |  |  |  |
|  | **Jami** |  |  |  |  |  |  |  |  |  |  |  |  |  |  |
|  |  |  |  |  |  |  |  |  |  |  |  |  |  |  |  |
|  |  |  |  |  |  |  |  |  |  |  |  |  |  |  |  |
|  |  |  |  |  |  |  |  |  |  |  |  |  |  |  |  |
|  |  |  |  |  |  |  |  |  |  |  |  |  |  |  |  |
|  |  |  |  |  |  |  |  |  |  |  |  |  |  |  |  |
|  |  |  |  |  |  |  |  |  |  |  |  |  |  |  |  |
|  |  |  |  |  |  |  |  |  |  |  |  |  |  |  |  |
|  |  | **"BUYURTMAChI"** |  |  |  |  |  |  **"PUDRATChI"** |  |
|  |  |  |  |  |  |  |  |  |  |  |  |  |  |  |  |
|  |  |  |  |  |  |  |  |  |  |  |  |  |  |  |  |
|  | **Direktor \_\_\_\_\_\_\_\_\_\_\_\_\_\_\_O. Abdunazarov**  | **Direktor** | **Holboyev M** |